# Mødeidé: Vores Egen Lille Verden (Vork-materiale fra 2020)

**Praktisk**

Målgruppe: Seniorvæbnere og seniorer

Varighed: 2-4 timer (afholdes evt. over flere møder)

Materialer: Lederen skal bruge ’svararket’

**Beskrivelse**

Dette mødemateriale er lavet af FDF Seniorkursus Vork i 2020 som en online fællesaktivitet, da det fysiske kursus måtte aflyses.

De unge skal i grupper af tre samarbejde om at komme igennem en række opgaver i en slags online skattejagt. Lederen kan under mødet sidde klar til at hjælpe med ledetråde (fx i et videoopkald, på Facebook e.l.).

**Forberedelse**

Send et link til det fælles mødestart-videoopkald til de unge inden mødet.

Del de unge ind i grupper á tre personer og bed dem aftale, hvordan de vil være i kontakt med hinanden under mødet (fx videoopkald).

Læs svararket igennem og fortæl de unge, hvordan de kan kontakte lederne for at få ledetråde undervejs.

**Selve mødet**

Start gerne mødet med et fælles videoopkald, hvor aktiviteten forklares. Derefter kan de unge ’gå ud i grupper’ og starte deres eget videoopkald, mens de arbejder med opgaverne.

Skattejagten starter her: <https://online.seniorkursusvork.dk/?fbclid=IwAR2JMyTISMu0RyYjPazoApOSGCZ44SSBmzIv5BrPAxHwjtE3CiUGiykko9o>

Deltagerne på et hold skal vælge hver sin af de tre ’strenge’. Hver streng indeholder en del af nøglen til at løse opgaven og deltagerne skal derfor være i konstant kontakt og samarbejde om at løse opgaverne.

Hvis deltagerne undervejs kører fast kan de kontakte deres leder for ledetråde fra svararket. Derudover kan deltagerne også selv finde ledetråde i det link, som findes på skattejagtens ’startside’.